Chepstow

Chepstow (walisisk: Cas-gwent) er en by i Monmouthshire i Wales. Den ligger langs grensen mot Gloucestershire i England, ved elven Wye rundt 3,2 kilometer overfor der hvor Wye renner ut sammen med Severn. Den ligger omkring 26 km nordøst for Newport og rundt 180 km vest for London.

Byen hadde en befolkning på rundt 11 934 ved folketellingen i 2021.«Chepstow Community in Wales», City Population Byen betjenes av motorveien M48, og tilgjengeligheten til byene Bristol, Newport og Cardiff betyr at den har et stort antall pendlere. Den administreres som en del av Monmouthshire County Council, og er innenfor Monmouthshires parlamentariske valgkrets i Storbritannia og valgkretsen Monmouth-Senedd. Chepstow ligger på den vestlige bredden av Wye, mens tilstøtende landsbyer på den østlige bredden av elven, Tutshill og Sedbury, som ligger i England. Befolkningen i det bebygde området inkludert disse landsbyene var 15 600 i 2021.Build a custom area profile - Census 2021, Ons.gov.uk

 Historie og næringsliv 
På en klippe over elven ligger Chepstow Castle, den eldste stående steinfestningen i Storbritannia fra tiden etter romerne. reist av normanneren William FitzOsbern som følge av normannernes erobring av England i 1066 og var den sørligste befestningen på grensen mellom England og Wales. Festningen ble utvidet i senere århundrer før den ble lagt i ruiner etter den engelske borgerkrigen. William FitzOsbern var en av Vilhelm Erobrerens nærmeste allierte og var ansvarlig for forsvaret av området mot waliserne. Det ble oppført en tilsvarende festning i Monmouth lenger nord langs Wye.

mini|left|Chepstow Castle
Et benediktinerkloster ble også etablert innenfor den befestede byen, som var sentrum for grense eller marshdømmet Striguil.Davies, Robert Rees (1978): Lordship and society in the March of Wales, 1282–1400, Oxford University Press Havnen i Chepstow ble kjent i middelalderen for sin import av vin, og ble også et viktig senter for eksport av tømmer og bark fra nærliggende skogsområder i dalstrøkene Wye Valley og Deanskogen. På slutten av 1700-tallet var byen et fokus for tidlig turisme som en del av «Wye Tour»,Andrews, Malcolm (1989): The Search for the Picturesque. Stanford, CA: Stanford University Press; s. 86. og nådde sin største popularitet under Napoleonskrigene, da reise (spesielt Grand Tour) til fastlandseuropa ikke var et alternativ.Moir, Esther (1964): Discovery of Britain: The English Tourists, 1540 to 1840. London: Routledge & K. Paul; s. 125 Turistnæringen er fortsatt viktig for området. Andre viktige næringer omfattet skipsbygging – et av de nasjonale skipsverftene fra første verdenskrig ble etablert i byen – og tungteknikk, herunder også prefabrikasjon av broer og vindturbintårn. Chepstow er også kjent for sin veddeløpsbane, «Chepstow Racecourse», Chepstow-racecourse.co.uk som har vært vertskap for Welsh National hvert år siden 1949.Lucas, Pat (1977): Fifty Years of Racing at Chepstow. H.G.Walters Publishers Ltd. ISBN 978-0901906144

 Etymologi 
Stedsnavnet Chepstow stammer fra angelsaksiske ceap/chepe stowe, som betyr «markedsplass» eller «handelssenter.» Ordet «stow» betegner vanligvis et sted av spesiell betydning, og roten chep er den samme som i andre stedsnavn som Chipping Sodbury og Cheapside. Navnet er først registrert i 1307, men synes å ha blitt brukt av engelskmennene i tidligere århundrer. Navnet som ble brukt av normannerne for festningen og herredømmet var imidlertid Striguil (i forskjellige stavemåter, som Estrighoiel), sannsynligvis avledet fra et walisisk ord ystraigyl, som betyr i retningen av «elvesving». Det walisiske navnet Cas-gwent refererer til «festningen Gwent». Selve navnet Gwent stammer fra den romerske bosetningen Venta Silurum eller «Silurenes marked» (som henviste til keltiske stammen i sørlige Wales), nå kalt Caerwent, 8 km vest for Chepstow, som hadde vært det romersk-keltiske handelssenteret i sørøst-Wales. Turner, Rick; Johnson, Andy, red. (2006): Chepstow Castle – its history and buildings, Logaston Press, ISBN 1-904396-52-6; s. 207–211

 Bilder 

 Referanser 

 Eksterne lenker 

Chepstow Festival
Grunnleggende statistikk om byen

Kategori:Byer i Monmouthshire
Kategori:Domesday Book